Lenko korta
Lenko kortos paplitimas Estijoje, Latvijoje, Lietuvoje, Baltarusijoje, Ukrainoje, Rusijoje (2020 m. duomenys)
**Lenko korta** (lenk. *Karta Polaka*) – asmens dokumentas, patvirtinantis lenkų kilmę ir suteikiantis lengvatų lenkams, gyvenantiems ne Lenkijoje. Dokumentas patvirtintas Lenkijos Respublikos Seime 2007 m. rugsėjo 7 d.

Teisė, išimties tvarka gauti Lenko kortą suteikiama išvardintų valstybių asmenims, neturintiems Lenkijos pilietybės arba leidimo gyventi Lenkijos Respublikos teritorijoje, Armėnijos, Azerbaidžano, Baltarusijos, Estijos, Gruzijos, Kazachstano, Kirgizijos, Lietuvos, Latvijos, Moldavijos, Rusijos, Tadžikistano, Turkmenijos, Ukrainos ir Uzbekistano.

Taip pat Lenko korta gali būti išduota asmenims, kurių lenkiška kilmė buvo patvirtinta pagal 2000 metų lapkričio 9 d. nutarimo punktus dėl repatriacijos.

Asmuo, turintis Lenko kortą, po trijų mėnesių gyvenimo Lenkijos teritorijoje įgyja teisę nuolat apsigyventi Lenkijoje, jiems numatomas nemokamas gydymas, įvažiavimo viza – nemokama. Lenko korta užtikrina daugkartinį įvažiavimą į Lenkiją, ji prilyginama vizai, leidžiančiai nuolat gyventi Lenkijoje. Asmenų, turinčių Lenko kortą, vaikai įgyja vienodas teises į mokslą ir stipendijas, kaip ir Lenkijos piliečiai. Asmenys su Lenko korta, turintys leidimą gyventi, galės dirbti Lenkijoje, gauti bedarbio pašalpą, kitas socialines garantijas, įsigyti nekilnojamą turtą, užsiimti ūkine veikla.

2008 m. Lenkijos Respublikos ambasadorius Lietuvoje, Janusz Skolimowski pirmąją Lenko kortą įteikė lenkų kilmės dvasininkui, tuo metu seniausiam Lietuvos lenkui, Vilnijos lenkakalbių gyventojų patriarchui – Juzefui Obremskiui.

Kortos išdavimo dinamika
------------------------

| Valstybė | 2010 | 2015 | 2016 | 2017 | 2018 | iš viso per2008–2018 m. |
| --- | --- | --- | --- | --- | --- | --- |
| Armėnijos vėliava Armėnija | 10 | 6 | 6 | 8 | 8 | 95 |
| Azerbaidžano vėliava Azerbaidžanas | 0 | 9 | 11 | 13 | 31 | 148 |
| Baltarusijos vėliava Baltarusija | 8571 | 12 791 | 12 496 | 16 153 | 17 112 | 125 828 |
| Estijos vėliava Estija | 1 | 0 | 2 | 11 | 1 | 19 |
| Gruzijos vėliava Gruzija | 5 | 9 | 27 | 49 | 31 | 177 |
| Kazachstano vėliava Kazachstanas | 242 | 208 | 422 | 359 | 370 | 3084 |
| Latvijos vėliava Latvija | 209 | 50 | 67 | 88 | 188 | 1949 |
| Lietuvos vėliava Lietuva | **902** | **272** | **381** | **506** | **525** | **7559** |
| Moldavijos vėliava Moldavija | 89 | 245 | 189 | 161 | 160 | 1707 |
| Rusijos vėliava Rusija | 399 | 520 | 533 | 468 | 896 | 6072 |
| Turkmėnijos vėliava Turkmėnija | 11 | n/d | n/d | n/d | n/d | 53 |
| Ukrainos vėliava Ukraina | 7250 | 8867 | 12 684 | 12 349 | 15 294 | 107 636 |
| Uzbekijos vėliava Uzbekija | 16 | 90 | 40 | 32 | 53 | 584 |
| Kitos šalys | 28 | 40 | 46 | 68 | 58 | 414 |

Išnašos
-------

1. ↑  Lenko kortos paplitimas
2. ↑  www.lts.lt Archyvuota kopija 2007-08-10 iš Wayback Machine projekto.
3. ↑  Rocznik Demograficzny — 2019. — Warszawa, 2019. — S. 450.

Nuorodos
--------

|  |  |
| --- | --- |
|  | **Vikiteka: Lenko korta** – vaizdinė ir garsinė medžiaga  |

* Teisės aktų internetinė sistema: Lenko kortos tekstas (*Tekst ujednolicony*) Archyvuota kopija 2008-04-16 iš Wayback Machine projekto. **(**lenk.**)**
* Poland.gov.pl: *Lenko korta* {pl} {be} {ru} {uk} (lt) Archyvuota kopija 2007-10-28 iš Wayback Machine projekto.
* Lenko korta gyvenantiems Rytų šalyse **(**angl.**)** **(**lenk.**)**